The শব্দটি পরিস্থিতিভেদে দ্য কিংবা দি উচ্চারিত হয়। এটা নির্ভর করে শব্দটির ঠিক পরে কোন ধরনের ধ্বনি উচ্চারিত হচ্ছে তার উপর। যদি the-এর পরবর্তী ধ্বনিটি ব্যঞ্জন হয়, তবে এর উচ্চারণ হবে দ্য, যেমন -- the ball দ্য বল (দ়্য বল্‌), the school দ্য স্কুল (দ়্য স্কূল্‌), the one দ্য ওয়ান (দ়্য ৱান্‌), ইত্যাদি। যদি the-এর পরবর্তী ধ্বনিটি স্বরধ্বনি হয়, তবে এর উচ্চারণ হবে দি, যেমন -- the apple দি অ্যাপ্‌ল (দ়ী অ্যাপ্‌ল্‌), the hour দি আওয়ার (দ়ী অ্যাওয়ার্‌), the opening দি ওপেনিং (দ়ী ঔপেনিং), ইত্যাদি।